मैं ग्लैमर वर्ल्ड से आयी हूं, जहां पुरुष और महिलाएं दोनों मिल कर काम करते हैं। जाहिर है, हर बेहतर काम के लिए दोस्ताना माहौल होना जरूरी है, इसलिए कोई भी नया काम शुरू होते ही मैं उसके साथ जुड़े सारे लोगों के साथ मिल कर दोस्ताना माहौल तैयार कर लेती हूं। आप इलियाना से पूछ लीजिए, हमने ‘मैं तेरा हीरो’ की शूटिंग के दौरान कितनी मौज-मस्ती की है। पर मीडिया फिल्म के हीरो वरुण धवन के साथ मेरी दोस्ती को हवा देगा।